ΓΡΑΠΤΗ ΕΡΩΤΗΣΗ E-2969/01

υποβολή: Antonios Trakatellis (PPE-DE) προς την Επιτροπή

(26 Οκτωβρίου 2001)

Θέμα: Παραβιάσεις του κοινοτικού δικαίου σχετικά με τη σύναψη δημοσίων συμβάσεων στην Ελλάδα

Σύμφωνα με την απόφαση του Ευρωπαϊκού Δικαστηρίου στηνπόθεση C-311/95, η Ελλάδα καταδικάστηκε στο ότι παρέλειψε να συμμορφωθεί με την οδηγία 92/50/ΕΟΚ(1), για το συντονισμό των διαδικασιών σύναψης δημοσίων συμβάσεων και παροχήςπηρεσιών, θεσπίζοντας τις αναγκαίες νομοθετικές, κανονιστικές και διοικητικές διατάξεις, ως όφειλε.

Η Επιτροπή πρότεινε την καταβολή χρηματικής ποινής (πρόστιμο) ύψους 39975 ευρώ ημερησίως. Λόγω του μεγάλου αριθμού των δημοσίων συμβάσεων που συνάπτονται στην Ελλάδα, ειδικά μάλιστα ενόψει των Ολυμπιακών Αγώνων, όπως επίσης και τα πολλά κρούσματα καθυστέρησης όσον αφορά την ανάθεση, αλλά και πραγματοποίηση των δημοσίων έργων μαζί με την ταυτόχρονη απώλεια κοινοτικών κονδυλίων, ερωτάται η Επιτροπή:

1. Προσαρμόστηκε η ελληνική νομοθεσία στον τομέα σύναψης δημοσίων συμβάσεων και τί έχει γίνει με την καταβολή του παραπάνω προστίμου·

2. Έχουν ληφθεί τα απαραίτητα μέτρα για τη σύσταση μικτής ελεγκτικής επιτροπής όπως προβλέπεται από το κοινοτικό πλαίσιο στήριξης στην Ελλάδα, ώστε να διασφαλιστεί η αποτελεσματική τήρηση των μέτρων που προβλέπει για την εκτέλεση των έργων·

3. Κατά πόσο συνάδει το ελληνικό δίκαιο με την κοινοτική νομοθεσία στο θέμα της απευθείας ανάθεσης δημοσίων έργων και πώς προστατεύεται το δημόσιο συμφέρον, αλλά και η διαφάνεια των πράξεων προς όλους·

4. Έχει διαμορφωθεί το νομοθετικό πλαίσιο που θα διέπει τις συμβάσεις παραχώρησης έργωνποδομής του Γ ΚΠΣ με το σύστημα της αυτοχρηματοδότησης, και αν ναι, συνάδει αυτό με το κοινοτικό δίκαιο·

(1) ΕΕ L 209 της 24.7.1992, σελ. 1.

Απάντηση του κ. Bolkestein εξ ονόματος της Επιτροπής

(19 Δεκεμβρίου 2001)

Η Επιτροπή ενημερώνει τον αξιότιμο βουλευτή ότι:

1. Η οδηγία 92/50/ΕΟΚ του Συμβουλίου της 18ης Ιουνίου 1992 για το συντονισμό των διαδικασιών σύναψης δημοσίων συμβάσεωνπηρεσιών(1) μεταφέρθηκε στην Ελλάδα με το προεδρικό διάταγμα αριθ. 346/1998 της 12ης Οκτωβρίου 1998. Κανένα πρόστιμο δεν επιβλήθηκε στην Ελλάδα από το Ευρωπαϊκό Δικαστήριο στο πλαίσιο τηςπό εξέταση διαδικασίας μεταφοράς.

2. Το κοινοτικό πλαίσιο στήριξης (ΚΠΣ) 1994-1999 αναφερόταν στην αναγκαιότητα καλύτερου συστήματος παραγωγής δημοσίων έργων. Τον Ιανουάριο του 1995, συστάθηκε Μικτή Ελεγκτική Επιτροπή, ως επιμέρους επιτροπή της επιτροπής παρακολούθησης του ΚΠΣ, με στόχο να συμβάλει στην κυοφορούμενη μεταρρύθμιση. Η επιτροπή αυτή εκπόνησε μελέτες καιπέβαλε προτάσεις σχετικά με δεκαπέντε περίπου ζητήματα. Αρκετές από τις εν λόγω προτάσεις οδήγησαν στη θέσπιση σημαντικών νομοθετικών και/ή διοικητικών διατάξεων. Άλλες εξακολουθούν να εξετάζονται σε πολιτικό επίπεδο. Το ΚΠΣ 2000-2006 αναφέρεται σαφώς στην αναγκαιότητα συνέχισης και ολοκλήρωσης της μεταρρύθμισης και προβλέπει την κοινοποίηση προς την Επιτροπή ενός λεπτομερούς σχεδιαγράμματος για την περάτωση του μεγαλύτερου μέρους της εν λόγω μεταρρύθμισης έως του τέλος του 2001. Προβλέπεται επίσης η σύσταση επιτροπής εμπειρογνωμόνων που θα συνεπικουρεί την Ελεγκτική αρχή του ΚΠΣ στον συγκεκριμένο τομέα.

3. Με εξαίρεση την οδηγία 98/4/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για την τροποποίηση της οδηγίας 93/38/ΕΟΚ περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών(2), για την οποία, ωστόσο, σχέδιο προεδρικού διατάγματος τελείπό έγκριση, η Ελλάδα μετέφερε όλες τις κοινοτικές οδηγίες σχετικά με τις δημόσιες συμβάσεις.

4. Όσον αφορά ειδικότερα τις συμβάσεις παραχώρησης δημοσίων έργων, η Ελλάδα μετέφερε επίσης στο εσωτερικό νομοθετικό σύστημά της τους οικείους κανόνες της οδηγίας 93/37/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων έργων(3) (προεδρικό διάταγμα αριθ. 334/2000 της 21ης Δεκεμβρίου 2000). Επιπλέον, και σύμφωνα με τις πληροφορίες που διαθέτει η Επιτροπή, η Ελλάδα δεν έχει εγκρίνει νομοθετικό πλαίσιο ειδικά για τις συμβάσεις παραχώρησης που θα λειτουργούσε συμπληρωματικά στους κανόνες του κοινοτικού δικαίου και το οποίο τα καθόριζε την ανάθεση και την εκτέλεσή τους· για το λόγο αυτό, οι συμβάσεις παραχώρησης που αποτελούν προς το παρόν αντικείμενο ανταγωνισμού στην Ελλάδα διέπονται από ad hoc κανόνες, οι οποίοι εγκρίνονται ειδικά για κάθε μία από αυτές. Ωστόσο, αξίζει να σημειωθεί ότι ήδη εκπονείται νομοσχέδιο από τις ελληνικές αρχές για να καλυφθεί το εν λόγω κενό, αλλά δεν έχει ακόμη ανακοινωθεί το χρονοδιάγραμμα τυχόν έγκρισής του.

(1) ΕΕ L 209 της 24.7.1992.

(2) ΕΕ L 101 της 1.4.1998.

(3) ΕΕ L 199 της 9.8.1993.